Terje Nordberg

Se også Terje Nordberg (dansk), for treningslæreforfatteren født 1947Terje Nordberg (født 21. november 1949 i Oslo) er en norsk tegneserieskaper, barnebokforfatter og redaktør. Han har skrevet manus til en lang rekke tegneserier, særlig humorserier og serier for barn, mange av dem prisbelønte, og også tegnet egne.  
Terje Nordberg leverte tegneseriebidrag i undergrunnsstil til Gateavisa fra tidlig på 1970-tallet. Nordbergs første solohefte var Revejakten i 1973, en «fritt filosoferende dopserie». Av andre serier kan nevnes den humoristiske barneserien Frimann og Rikke, om ei jente og en snakkende hund, som han lagde for Barnestreken i 1978. Sist på 1970-tallet skrev Terje Nordberg dessuten barnebøker som han selv illustrerte. Av nyere seriebidrag med egne tegninger kan nevnes humorstripene om vikinggutten Balder.
I tegneseriesammenheng har Terje Nordberg først og fremst vært aktiv som manusforfatter, ofte i samarbeid med Eirik Ildahl, og som redaktør for forskjellige tegneserieforlag i Norge. Nordberg var også medredaktør og skribent for tegneserietidsskriftet Serie-Fokus, hvor det foruten tegneserier var artikler om serier og serieskapere, det halvåret bladet kom ut i 1981–1982. Nordberg var redaktør for den norske utgaven av tegneserien Fantomet på 1980-tallet og skrev fra 1982 til 1985 også enkelte episoder under psevdonymene Th Pelerin (pelerin er det franske navnet på den noe mindre vandrefalken og henviser til Fantomets opprinnelige forfatter, den «store» Lee Falk) og Ed Redno ( Editor Redaktør Norge). Han skrev dessuten den aller første lisensproduserte tegneserieepisoden med James Bond for serieforlaget Semic sammen med Ildahl under psevdonymet Johann Vlaanderen (en ordspill på Bond-forfatteren Ian Fleming).Sammen med Peter Engbo og Dag E. Kolstad, sluttet Terje Nordberg i Semic i 1985 og dannet Gevion Norsk Forlag ved hjelp av avisa VG. Gevion ble seinere solgt til Bladkompaniet, og Nordberg og Kolstad begynte å jobbe der. Høsten 1985 var Nordberg også ute med den norske utgaven av Tommy og Tigern, en måned før serien ble en storslager i USA. Sammen med tegneren Arild Midthun skapte han tegneseriene Truls og Trine, Reodor & Teodor, Troll på 1980-tallet og humorstripene om Pappa & Pestus, trykt første gang i 1996.Terje Nordberg er i dag redaktør av tegneseriebladet Pondus. Han har også oversatt flere tegneserier av den japanske serieskaperen Eiichiro Oda.


== Utgivelser (utvalg) ==


=== Bøker ===
1979: Miranda : en kriminalfortelling – barnebok med tekst og tegninger av Terje Nordberg, utgitt på Cappelen forlag
1980: Kongen kommer – fortsettelsen på Miranda, tekst og tegninger av Terje Nordberg
2004: Oslos begredelige historie – Aschehoug forlag


=== Tegneserier ===
1975: Fetter Pran å ko – tekst og tegninger av Terje Nordberg unntatt historien Kåre 7 (© Inge Iversen)
1983: Truls og Trine redder julen –  tekst av Terje Nordberg og Dag E. Kolstad, tegninger av Arild Midthun, Semic
1985: Truls og Trine : Trolljul – tekst av Terje Nordberg og Dag Kolstad, tegninger av Arild Midthun, Bladkompaniet
1986: Reodor og Teodor ringer julen inn – tekst av Terje Nordberg, tegninger av Arild Midthun, Bladkompaniet1988. Troll 1: Sølvskatten – tekst av Terje Nordberg og Dag Kolstad, tegninger av Arild Midthun, Bladkompaniet
1988: Reodor og Teodor på nye eventyr – tekst av Terje Nordberg, tegninger av Arild Midthun, Bladkompaniet
1990: Gutta på skauen : 9. april –  tekst av Terje Nordberg og Eirik Ildahl, tegninger av Geir Florhaug
1990: Troll 2 : Urgrims hemmelighet – tekst av Terje Nordberg og Dag Kolstad, tegninger av Arild Midthun, Bladkompaniet
1992: Sesam stasjon : julehefte 1992 – tegneserie om figurene fra barne-TV-serien Sesam Stasjon, tegninger av Egil Nyhus, Gyldendal forlag
1993: Kristin og Håkon – offisiell tegneserie til OL på Lillehammer 1994, illustrert av Werner Grossmann, Bokklubbens barn
1990: Alf Prøysens jul : Snekker Andersen og julenissen  – seriemanus av Terje Nordberg, tegninger av Arild Midthun
2001–2004: Pappa & Pestus	 – flere seriehefter med tekst Terje Nordberg og Eirik Ildahl, tegninger av Arild Midthun, Bladkompaniet og Egmont serieforlaget
2003: Pappa & Pestus : Julen 2003 – tegneserie med tekst av Terje Nordberg og Eirik Ildahl, tegninger av Arild Midthun, Egmont serieforlagetFlere av tegneseriene er oversatt til andre språk.


== Priser ==
Kultur- og kirkedepartementets tegneseriepris sammen med blant andre Arild Midthun i 1978, 1983 og 1990.
I 1988 mottok de også den norske tegneserieprisen Sproing-prisen for Troll: Sølvskatten.


== Referanser ==


== Eksterne lenker ==
Presentasjon på tegneserier.no
Comicsworks.com med humorstripene Pappa og Pestus og Baldur ((på engelsk)
Kort, engelskspråklig presentasjon